વિક્રમ સંવત-૨૦૭૪માં રમા એકાદશી(વૈષ્ણવ) અને ગોવત્સ દ્વાદશીની ઉજવણી તા.૪ નવેમ્બર, રવિવારે થશે. રમા એકાદશીથી લઈને દેવદિવાળીનું પર્વ માત્ર ગુજરાતમાં જ નહીં, પરંતુ સમગ્ર વિશ્વભરમાં ફેલાયેલા ગુજરાતીઓ માટે નિત્ય-નૂતન આનંદ-ઉલ્લાસ સાથેનાં પર્વો સાથે ઉજવવામાં આવશે. આ પર્વ અને ઉત્સવ જીવનમાં એક નવો ઉત્સાહ, આનંદ અને ઉમંગનો સંચાર કરે છે. પુન: નવા વર્ષમાં આરોગ્ય અને ઐશ્વર્ય સાથે સત્કાર્યમાં જોડાઈ જવા માટેની એક તક પણ સાંપડે છે.